# Datorikas fakultātes Studentu pašpārvaldes fotogrāfiju konkursa nolikums.

1. Vispārēja informācija:
   1. Latvijas Universitātes Datorikas fakultātes Studentu pašpārvalde (turpmāk tekstā – LUDFSP) rīko ikgadējo Latvijas Universitātes Datorikas fakultātes (Turpmāk tekstā - LUDF) Dzimšanas dienai veltītu fotokonkursa izstādi, kuras šī gada tēma būs: **“Kas datoriķim vēderā?”**. Konkursa mērķis uzzināt Datorikas fakultātes labākos fotogrāfus, kā arī dot iespēju Datorikas fakultātes studentiem attīstīt savas prasmes fotografēšanā un parādīt savu veikumu citiem interesentiem.
   2. Piedalīties fotokonkursā drīkst ikviens Latvijas Universitātes Datorikas fakultātes students, pasniedzējs vai darbinieks.
   3. Fotogrāfiju tematu drīkst interpretēt brīvi. Galvenais, lai fotogrāfijas attēlotu to, cik datoriķi ir daudzpusīgi un radoši. Kā palīglīdzekli radošā procesa uzsākšanai var izvēlēties kādu no zemāk nosauktajām fotografēšanas tehnikām/idejā, bet tas nav obligāti.
      1. *Lightbox* – fotografēt objektus izmantojot *lightbox* tehniku (Mērķis izveidot bildi ar objektu uz balta fona, bez ēnas).
      2. *Battlestation* – Parādi savu vai citu darba vai mājas „kaujas staciju”. Idejas izpratnei, kas ir *battlestation:* <http://www.reddit.com/r/battlestations>.
      3. Kas Lācītim Vēderā – parādi datoru vai citu elektronisku ierīci no iekšpuses,
      4. Levitācija – nofotografēt objektu tā, lai rastos ilūzija, ka objekts peld gaisā.
      5. Makro fotogrāfija.
   4. Par konkursa administratoru tiek noteikts LUDFSP biedrs – Osvalds Neiders, kura uzdevumos ietilpts organizēt konkursa norisi. Tajā skaitā vienpersoniski diskvalificēt šim nolikumam neatbilstošus darbus. Administrators nepiedalās šī gada fotokonkursā.
   5. Kopvērtējumā ievērojot vērtēšanas rezultātus no visām kategorijām tiks noteikts Gada labākai Datorikas fakultātes fotogrāfs.
2. Fotogrāfiju iesūtīšanas nosacījumi
   1. Fotogrāfijas iesniedzējs var būt fotogrāfijas autors vai autoru grupa.
   2. Iesniedzamu fotogrāfiju skaits ir ierobežots, maksimāli var iesniegt 5 fotogrāfijas, kas uzņemtas 2012.-2013. gadā.
   3. Fotogrāfijas var iesniegt tikai digitālā veidā JPEG formātā. Iesūtāmo fotogrāfiju minimālais lielums – 30 x 21cm. Iesūtāmo foto attēlu garākajai malai obligāti ir jābūt horizontālajai. (Attēliem jābūt horizontālā virzienā.)
   4. Fotogrāfijas iesniedz sūtot kā pielikumu uz e-pastu - [df.fotokonkurss@gmail.com](mailto:df.fotokonkurss@gmail.com). Sūtot fotogrāfiju, ir jānorāda autors, izvēlētais temats, foto nosaukumi un īsi to apraksti. Aprakstu garums: līdz 140 rakstzīmēm. Failu nosaukums veidot pēc piemēra: *Vards\_Uzvards\_Temats\_FotoNosaukums.jpg* . Tematu „Kas Lācītim vēderā” saīsināt kā „KLV”. Pēc foto nosūtīšanas gaidiet apstiprinājuma e-pastu.
   5. Viens fotogrāfs var iesniegt bildes vairākās vai visās kategorijās.
   6. Attēlā redzamajam jābūt saistībā ar datoriem, datoriku, programmētājiem utt. un nedrīkst pārkāpt vispārpieņemtās morāles un pieklājības normas vai pastāvoši likumdošanu. Autors ir atbildīgs par visām sekām, kas var rasties iesūtot fotogrāfijas publiskam konkursam, paredzot, ka fotogrāfijas pēc atlases var tikt publicētas LUDSFP mājas lapā <http://datoriki.lv> kā arī izstādē Latvijas Universitātes telpās.
   7. Uz attēla nedrīkst būt nekādi datumi, uzraksti, logotipi (izņemot tos, kas redzami pašā fotogrāfijā) vai paraksti. Attēls nedrīkst būt digitāli ierāmēts.
   8. Fotogrāfiju iesniegšanas termiņš ir 05.03.2013. (Ieskaitot.)
   9. Konkursa rezultāti tiks paziņoti Datorikas fakultātes dzimšanas dienas ballē, 2013. gada 15. martā.
3. Fotogrāfiju vērtēšana un balvas
   1. Fotokonkursa uzvarētājs saņems pārsteiguma balvu no sponsoriem, kā arī nemirstīgu slavu, 99 jaunavas un titulu „Gada Labākais Datorikas Fakultātes Fotogrāfs”.
   2. Konkursa žūrijā paredzēts iekļaut 5 cilvēkus, un jābūt vismaz vienai personai no zemāk minētā:
      1. Datorikas fakultātes students;
      2. Datorikas fakultātes darbinieks
   3. Katrs žūrijas loceklis ir tiesīgs vienpersoniski atkāpties no konkursa vērtēšanas. Lai konkurss tiktu uzskatīts par leģitīmu, minimālam žūriju vērtējumu skaitam jābūt ne mazākam kā trīs.
   4. Katrs no žūrijas dalībniekiem veic individuālu vērtēšanu attālinātā režīmā, nosakot labākos darbus katrā no kategorijām. Žūrijas loceklim katrai bildei ir jāpiešķir balles no 70 līdz 100. Bildes vērtējums tiek veidots, saskaitot balles no katra žūrijas locekļa.

Titulu „Gada Labākais Datorikas Fakultātes Fotogrāfs” iegūs fotogrāfs, kura iesūtīto bilžu vidējais aritmētiskais rezultāts būs augstāks. Gadījumā, ja divi pretendenti iegūst vienādu punktu skaitu kopvērtējumā, par labāko tiks atzīts tas, kuram būs vairāk augstāko novērtējumu.

* 1. Pēc bilžu izvērtēšanas tiks rīkota fotogrāfiju izstāde, kuras pamatā būs konkursa darbi.
  2. Konkursa uzvarētājs tiks apbalvots Datorikas fakultātes dzimšanas dienas ballē vai arī vienojoties ar konkursa administratoru.